Arthur Ashe

**Arthur Robert Ashe, Jr.** bio je profesionalni teniser iz Sjedinjenih Američkih Država.

U svojoj profesionalnoj karijeri osvojio je 3 Grand Slam titule i to jedan US Open, jedan Wimbledon i jedan Australian Open. Ashe je najbolji teniser svijeta bio tokom 1975. godine. Time je jedan on najboljih Američkih tenisera svih vremena.

## Privatni život
Ashe je služio u vojsci Sjedinjenih Američkih Država u periodu od 1966-1968. gdje je dobio čin poručnika. Ashe se oženio Jeanne Moutoussamy 20. februara 1977. Ona je bila fotograf a, upoznali su se četiri mjeseca prije vjenčanja. Zajedno su usvojili kćerku koja je rođena 21. decembra 1986. godine. Ime je dobila po profesiji majke a zvala Camera. Arthur je umro kada je ona imala samo šest godina. Arthur je doživio srčani udar 1979. godine. Javnost i svi su bili šokirani s obzirom na činjenicu da je bio u dobroj formi i da je bio sportista.

Tokom 1988. godine Arthur je saznao da je zaražen virusom HIV. Zaražen je dok je primao transfuzije krvi tokom jedne od dvije operacije. On i njegova žena su to prikrivali dosta dugo sve do 8. aprila 1992. kada je sam Ashe priznao da je zaražen. U svom priznanju bazirao se na velikom broju zaraženih u svijetu i da je to ozbiljan problem. Dva mjeseca prije smrti Ashe je osnovao Arhur Ashe institut za zdravlje. Te godine je izabran za sportistu godine. Ashe je umro 6. februara 1993. godine od toksoplazmoze, infekcije vezana za sidu. Tačan uzrok infekcije je nepoznat.

## Profesionalna karijera
Arthur Ashe je postao profesionalni teniser 1969. godine. Godinu dana kasnije osvojio je svoj drugi Grand Slam i to Australian Open. Prvi Grand Slam koji je osvojio bio je US Open 1968. godine.Godine 1975. Ashe osvaja svoj treći i zadnji Grand Slam, a to je bio Wimbledon. U finalu neočekivano je pobjedio Jimmya Connorsa s 6-1 6-1 5-7 6-4. Na putu do osvajanja Wimbledona Ashe je u četvrtfinalu bio bolji od Björna Borga s 2-6 6-4 8-6 6-1. Ashe je igrao tenis još nekoliko godina ali nakon operacije srca 1979. definitivno se oprostio od tenisa 1980. Ashe ostaje jedini Afro-amerikanac koji je osvojio Wimbledon, Australian Open i US Open. Ashe je jedan od dva tenisera afričkog porijekla koji su osvojila Grand Slam. Drugi je Francuz Yannick Noah koji je osvojio French Open 1983. Ashe je svrstan među najbolje tenisere svih vremena.

## Rad nakon opraštanja od profesionalnog tenisa

Nakon opraštanja od profesionalnog tenisa Ashe se bavio mnogim stvarima kao npr: pisanje za Time magazin, komentiranja za ABC Sports i osnovao je Nacionalnu tenisku juniorsku ligu. Tokom 1983. podvrgnut je drugoj operaciji srca. Izabran je u Internacionalni teniski Hall of Fame 1985. Također osnovao je Arthur Ashe fondaciju za borbu protiv side.

## Zalaganje u borbi za ljudska prava
Arthur prvi Afro-amerikanac koji je osvojio Grand Slam turnir i bio je aktivni borac za ljudska prava. Bio je član delegacije koju su jos činila 31 poznata Afro-amerikanca koji su zajedno posjetili Južnoafričku Republiku da provjere stanje u zemlji. Uhapšen je od strane policije 11. januara 1985. zbog protestiranja ispred Ambasade Južnoafričke Rebulike u Washington, D.C-u. Razlog njegovog protestovanja je bilo apartheid uređenje u toj državi. Ponovo je uhapšen 9. septembra 1992. u toku protesta ispred Bijele Kuće.

## Nagrade i počasti

* U njegovu počast centralni teren na kojem se igraju mečevi US Opena nazvan je Arthur Ashe Stadium.
* Arthurov uspjeh na Wimbledonu 1975. je proglašeno 95-tim najvećim momentom u historiji sporta.
* Arthur Ashe je od strane Molefi Kete Asantea svrstan među 100 najvećih Afro-amerikanaca.
* Tennis magazin je Ashea stavio na 30. mjesto najboljih 40 tenisera Tenis ere.
* Njegova žena je napisala knjigu "Daddy and Me" koja opisuje odnos njihove kćerke sa njenim ocem.Druga napisana knjiga "Arthur Ashe and Me" opisuje detaljno Arthurov život.

## Rezultati na Grand Slam turnirima

1Australian Open je održan dva puta 1977. u januaru i decembru.
* A = Nije nastupio na turniru
* SR = Omjer osvajanja Grand Slam turnira i učešća na Grand Slam turnirima
* K = Kolo, do kojeg je teniser stigao
* ČF = Četvrtfinale
* PF = Polufinale
* F = Finale
* P= Pobjeda, osvajanje turnira

## Izvori

## Vanjske veze

* Oficijelna web stranica